als_Latn dik_Latn tur_Latn
Administrata Doganore trajnohet rreth “Identifikimit dhe Menaxhimit të Riskut” në kuadër të programit të Ambasadës Amerikane për Kontrollin e Eksporteve dhe Sigurinë Kufitare
Në kuadër të trajnimeve të stafit të ri menaxhues në Drejtorinë e Përgjithshme të Doganave, programi për Kontrollin e Eksporteve dhe Sigurinë Kufitare pranë Ambasadës Amerikane organizon trajnimin me temë “Identifikimin dhe Menaxhimin e Riskut” në datat 5-9 Maj në Tiranë.
Trajnimi do të mbahet nga ish oficerë të Zyrës Amerikane për Mbrojtjen e Doganave dhe Kufijve. Trajnimi do të përfshijë teoritë bashkëkohore për Analizën e Riskut, modelin Asycuda si dhe përqëndrohet në praktikimin taktik në terren të metodave të Analizës së Riskut. Administrata Doganore sheh si një nga prioritetet e saj zhvillimin e Analizës së Riskut për përmirësimin e shërbimit kundrejt biznesit të ndershëm dhe luftës ndaj korrupsionit.
Drejtoria e Përgjithshme e Doganave njëkohësisht vazhdon me intensitet zhvillimin e trajnimeve në bashkëpunim me Akademinë Fiskale.
Tiranë më 05.05.2013
als_Latn als_Latn als_Latn als_Latn als_Latn